Bevezetés

Szabolcsik Mátyás vagyok 19 éves, jelenleg a Miskolci SZC Kandó Kálmán Informatikai Technikum diákja, Távközlési Technikus szakon. Munkáim során arra törekszem, hogy mélyebb megértést szerezzek a szakmámról, és minél inkább alkalmazzam az elméleti tudást a gyakorlati feladatokban. Az iskolai portfólióm célja, hogy bemutassam a tanulmányaim során elért eredményeimet, a különböző projekteken végzett munkáimat és azokat az ismereteket, amelyeket sikerült elsajátítanom.

A portfóliómban olyan munkák szerepelnek, amelyeket a tanulmányaim során készítettem, és amelyek során a leginkább meg tudtam mutatni a képességeimet, kreativitásomat és problémamegoldó készségeimet. Ezek a projektek lehetőséget adtak arra, hogy fejlődjek és mindegyik során igyekeztem a szakmai és személyes kihívásokat egyaránt sikeresen megoldani. Célom, hogy a középiskolai tanulmányaim befejezése után tovább fejlesszem tudásomat az egyetemen.

Önéletrajz

Koaxiális kábel szerelése

A project választásának indoklása:

A koaxiális kábelek szerelését azért választottam, mert az olyan alapvető technológiai elem, amely számos modern kommunikációs és szórakoztatóipari rendszer működésében kulcsszerepet játszik.

A project elkészítésének körülményei:

A projektet az iskolai szakmai gyakorlat keretében készítettem el, a projekt során laboratóriumi környezetben dolgoztam. A koaxiális kábelek szakszerű szerelése és telepítése a precizitást, a figyelmet és a problémamegoldó képességet igényli, ezért úgy gondoltam, hogy ez a feladat remek lehetőséget ad arra, hogy fejlesszem ezeket a készségeket

Tanulási eredmények, amelyeket a projekt alatt elvégeztem:

-Rotációs blankoló használata

-Johansson 8202 használata és beállítása

-Metek HDD használata és beállítása, adatok leolvasása

Reflexió:

Mi történt, mit csináltam?

Legelső lépésként megblankoltam a kábelt. Második lépésnek rátettem az f-csatlakozót. Harmadik lépésnek rácsatlakoztattam a koax kábelt a Metek HDD eszközre. Negyedik lépesként összekötöttem a johansson eszközzel és beállítottam a megadott értékekre (177.5 MHz és 858 MHz). Ötödik lépésnek leolvastam és lejegyzeteltem a leolvasott adatokat a spektrum analizátorról.

Milyen hozadéka van ennek a tudásnak a jövőben?

Bár a koaxiális kábelek a modern optikai szálas és vezeték nélküli technológiák mellett nem a legújabb fejlesztések, ezek továbbra is alapvető elemei a hálózati infrastruktúrának. Az iparágak, amelyek nem tudják azonnal átállítani rendszereiket új technológiákra, továbbra is koaxiális kábeleket használnak.